CELEX: C2006/036/47
Language: hu
Date: 2006-02-11 00:00:00
Title: C-432/05. sz. ügy: A Högsta domstolen  2005. november 24-i  végzésével az Unibet (London) Ltd és az Unibet (International) Ltd kontra Justitiekanstler (Svédország) ügyben benyújtott előzetes döntéshozatal iránti kérelem

11.2.2006   
            
            
               HU
            
            
               Az Európai Unió Hivatalos Lapja
            
            
               C 36/23
            
         A Högsta domstolen 2005. november 24-i végzésével az Unibet (London) Ltd és az Unibet (International) Ltd kontra Justitiekanstler (Svédország) ügyben benyújtott előzetes döntéshozatal iránti kérelem
   (C-432/05. sz. ügy)
   (2006/C 36/47)
   Az eljárás nyelve: svéd
   A Högsta domstolen 2005. november 24-i végzésével, amely 2005. december 5-én érkezett a Bíróság Hivatalához, az Unibet (London) Ltd és az Unibet (International) Ltd kontra Justitiekanstler (Svédország) ügyben előzetes döntéshozatal iránti kérelmet nyújtott be az Európai Közösségek Bíróságához.
   A Högsta domstolen a következő kérdésekről kéri a Bíróság döntését:
   
               1)
            
            
               Úgy kell-e értelmezni azt a közösségi jogi követelményt, hogy a nemzeti eljárási jogszabályoknak az egyének közösségi jogból eredő jogainak hatékony jogvédelmet kell biztosítaniuk, hogy a nemzeti anyagi jog rendelkezéseinek az EK 49. cikkel való összeegyeztethetetlenségének megállapítására irányuló keresetnek akkor is elfogadhatónak kell lennie, ha az anyagi jogszabályok ezen cikkel való összeegyeztethetősége egyebekben csak előzetes kérdésként lehetne vizsgálható például egy kártérítési keresetben, a nemzeti anyagi jogszabály megsértése miatt indított eljárásban vagy egy bírósági felülvizsgálati eljárásban?
            
         
               2)
            
            
               Azt jelenti-e a hatékony jogvédelem közösségi jogi követelménye, hogy a nemzeti jogrendszernek előzetes jogvédelmet kell biztosítania, amelynek során a feltételezetten a közösségi jogon alapuló jog gyakorlását megakadályozó nemzeti jogszabályok alkalmazásától el lehet tekinteni az egyén tekintetében, úgy, hogy ez utóbbi gyakorolhatja az adott jogot mindaddig, amíg egy nemzeti bíróság e jog fennállásáról véglegesen döntést nem hozott?
            
         
               3)
            
            
               Ha a 2. kérdésre adott válasz igenlő:
               Következik-e a közösségi jogból, hogy egy nemzeti bíróság abban az esetben, ha nemzeti rendelkezések közösségi joggal való összeegyeztethetőségét kérdőjelezik meg, a közösségi jogból eredő jogok előzetes jogvédelmére vonatkozó kérelem lényegi vizsgálata során az előzetes jogvédelemre irányadó nemzeti rendelkezéseket kell alkalmaznia, vagy pedig ilyen esetben a nemzeti bíróság köteles az előzetes jogvédelemre irányadó közösségi jogi követelményeket alkalmazni?
            
         
               4)
            
            
               Ha a 3. kérdésre az a válasz, hogy közösségi jogi követelményeket kell alkalmazni: melyek ezek a követelmények?